Președintele Kârgâzstanului a demisionat la 11 zile după alegerile soldate cu proteste masive: "Nu mă țin de putere".
Sooronbai Jeenbekov a spus că nu-și dorește să rămână in istorie ca un președinte care a vărsat sânge. Demisia sa vine la 11 zile după alegerile din 4 octombrie, soldate cu proteste masive.
Președintele Kârgâzstanului, Sooronbai Jeenbekov, și-a anunțat demisia la 11 zile după alegerile din 4 octombrie, soldate cu proteste masive. Pe site-ul oficial al Președinției, el scrie că nu-și dorește să rămână in istorie ca un președinte care a vărsat sânge, scrie Meduza. "Nu mă țin de putere. Nu vreau să ajung în istoria Kârgâzstanului drept președintele care a vărsat sânge și care a împușcat în propriul popor. De aceea am decis să demisionez", se arată în comunicat.Protestele din Kârgâzstan au început pe 5 octombrie – motivul lor a fost rezultatele alegerilor parlamentare, care au fost câștigate de două partide pro-guvernamentale, protestatarii contestând rezultatele.Ulterior, Comisia electorală Centrală a anunțat că a anulat alegerile, iar premierul țării a demisionat. În locul său, Parlamentul l-a numit pe fostul deputat Sadyr Japarov, care a fost eliberat din închisoare de către protestatari.